Sekolah Kebangsaan Semayan Banggi

Sekolah Kebangsaan Semayan Banggi atau nama ringkasnya Sk.Semayan Banggi, merupakan sebuah Sekolah kebangsaan yang terletak di Pulau Banggi, Kudat Sabah.

Pada 2024, Sekolah Kebangsaan Semayan Banggi memiliki 38 orang pelajar. Ia mempunyai seramai 10 orang guru termasuk AKP.2009

Sejarah 
SEJARAH SEKOLAH KEBANGSAAN SEMAYAN BANGGI

SK Semayan Banggi, Kudat ditubuhkan pada 12 Jun 1995. Pada mulanya, sekolah ini dikenali sebagai SK Sikanda. SK Semayan merupakan cawangan kepada SK Dogoton. Bangunan sekolah ketika itu ialah bangunan Balai Raya Kampung Sikanda dan sebuah pondok beratapkan rumbia yang dijadikan sebagai kelas pengajaran dan pembelajaran.Sumber Rujukan: En. Mohd Hairun bin Abu Nawas

Pada 20 Julai 1995, SK Semayan telah dibuka secara rasmi oleh YBhg. Tuan Abdul Rahman Hj. Sidik, Pegawai Pantai Barat Utara (PBU). Seramai 79 orang murid telah didaftarkan dan bersekolah di sini di bawah bimbingan dua orang guru sukarelawan dari Kampung Sikanda, iaitu anak kepada ketua kampung, En. Mohd Mufli bin Hj. Abd. Musali, dan seorang lagi ialah anak kepada JKKK, En. Abd. Salam bin Madapara (yang menerima elaun). Mereka dibantu oleh Guru Besar, En. Mohd Hairun bin Abu Nawas, yang mengajar dan menguruskan sekolah ini sepenuhnya pada masa itu.

SK Semayan terletak di Kampung Sikanda, iaitu di utara Pulau Banggi. Pulau Banggi terletak dalam daerah Kudat, Sabah. Jarak SK Semayan daripada bandar Kudat ialah 109km. Perhubungan ke SK Semayan pada ketika itu hanya menggunakan jalan laut, sama ada menaiki bot atau mengikut bot nelayan. Namun demikian, keselamatan sekolah ini terjamin dengan adanya rondaan tentera dari Kem Dogoton yang dilakukan setiap minggu ke Kampung Sikanda.

Pada hari ini, walaupun SK Semayan terletak jauh di utara negeri Sabah, sekolah ini tidak ketinggalan dari segi kemudahan pembangunan seperti sekolah-sekolah lain di Malaysia. Perjalanan ke tempat ini sudah boleh diakses melalui jalan darat bermula dari pekan Karakit. Perjalanan daripada pekan karakit ke SK Semayan ialah sejauh 46km dan mengambil masa dalam 2 jam perjalanan. Ada 2 jenis pengangkutan darat yang biasa digunakan iaitu kereta Pacuan 4 roda dan motosikal. Pada masa ini, kerajaan telah menyediakan pelbagai prasarana untuk membolehkan anak-anak tempatan di kawasan ini menikmati kemajuan dan tidak ketinggalan dalam bidang pendidikan.

Sumber rujukan: En. Mohd Hairun bin Abu Nawas (bertugas di SK Dogoton Pulau Banggi sehingga sekarang)

Pencapaian 

 Alamat
Sekolah Kebangsaan Semayan Banggi
SK .Semayan Banggi, Peti Surat 319, 
89058, Kudat
Sabah, Malaysia
Telefon =  TIADA
Fax       = TIADA

 Pautan luar 



Semayan Banggi
Semayan Banggi